Шанхай_Мастэрс_2015_(снукер)
Другі дзень (15 верасня)
15 верасня на Шанхай Мастэрс 2015 былі згуляны астатнія матчы ўайлдкард раўнда і працягваліся гульні 1/16 фіналу. 53-ці сеяны турніру Кайрэн Уілсан гуляў супраць кітайца Вана Юйчэня, які даходзіў да 1/16 фіналу Шанхай Мастэрс у 2013 годзе. 23-гадовы англічанін, які аднойчы ў кар'еры даходзіў да чвэрцьфінальнай стадыі рэйтынгавага турніру на Шанхай Мастэрс 2013, выйграў стартавы фрэйм з падыходам у 44 ачкі, пасля чаго дамінаваў у другой партыі, а таксама выйграў трэці і чацвёрты фрэймы з серыямі ў 70 і 65 балаў, зрабіўшы лік 4:0 да перапынку. 18-гадовы азіяцкі аматар здолеў выйграць ачко, пакінуўшы за сабой пяты фрэйм з серыяй у 47 балаў, а Уілсан перамог у шостай партыі з пераможным падыходам у 36 ачкоў і з лікам 5:1 выйшаў у 1/16 фіналу на Джо Пэры. Былы 13-ы нумар рэйтынгу Джэймі Коўп, які не патрапіў у топ-64 па выніках сезона 2014/2015 і займаў толькі 93-ю пазіцыю падчас турніру, сустракаўся з Лінем Шуаем, які прайшоў у 1/16 фіналу шанхайскага турніру ў 2013 годзе. 30-гадовы Коўп дамінаваў у першым фрэйме, пасля чаго выйграў другую партыю з серыяй у 67 балаў, падвоіўшы сваю перавагу. Кітайскі гулец зрабіў серыю ў 40 ачкоў у трэцім фрэйме, павёўшы ў ліку 49:17, але яго апанент адказаў падыходам у 41 бал, скончыўшы партыю перамогай на каляровых шарах і зрабіўшы лік 3:0 на сваю карысць. Лінь дамінаваў у чацвёртым фрэйме, а таксама выйграў пятую партыю з вышэйшай серыяй у 42 ачкі, скараціўшы адставанне да адной партыі, аднак Коўп, які два разы даходзіў да фіналаў рэйтынгавых спаборніцтваў, дамінаваў у наступных фрэймах і з брэйкамі ў 49 і 54 ачкі ў сёмай партыі зрабіў лік 5:2 і выйшаў у 1/16 фіналу турніру на Ніла Робертсана. 57-ы нумар рэйтынгу Том Форд гуляў супраць пераможцы Аматарскага Мастэрс Ханя Біня, які ўпешыню выступаў на прафесійным снукерным спаборніцтве. Кітайскі снукерыст дамінаваў у першай партыі і павялічыў свой адрыў да двух ачкоў, пакінуўшы за сабой другі фрэйм з серыяй у 63 ачкі. Ён таксама ішоў наперадзе ў трэцяй партыі з лікам 52:4, аднак 32-гадовы англічанін здолеў выдрапаць фрэйм з падыходамі ў 24 і 33 балы, пасля чаго цалкам дамінаваў у наступных партыях, выйграўшы чацвёрты, пяты і шосты фрэймы з брэйкамі ў 74, 62 і 56 ачкоў і дазволіўшы апаненту набраць у іх толькі 8 балаў, а таксама выйграў пятую запар партыю і з лікам 5:2 у трэці раз выйшаў у 1/16 фіналу Шанхай Мастэрс. У гэты ж час леташні пераможца турніру і чэмпіён свету Сцюарт Бінэм гуляў матч 1/16 фіналу супраць Фана Сюнманя, які сенсацыйна перайграў Джэймі Джонса ў уайлдкард раўндзе і ўпершыню патрапіў у 1/16 фіналу рэйтынгавага турніру. Другі нумар сусветнага рэйтынгу дамінаваў у першым фрэйме, а яго апанент ішоў наперадзе ў другой партыі з лікам 55:18, але англічанін выдрапаў яшчэ адно ачко на апошнім чорным шары, пасля чаго выйграў трэці фрэйм з пераможным брэйкам у 65 балаў, зраіўшы лік 3:0 на сваю карысць. Фан пакінуў за сабой чацвёртую партыю з вышэйшым падыходам у 41 ачко, але Бінэм выканаў брэйк у 97 балаў пасля перапынку і аднавіў перавагу ў тры фрэймы — 4:1. Кітайскі аматар аформіў сэнчуры-брэйк у 104 ачкі ў наступнай партыі, аднак 39-гадовы Сцюарт Бінэм выйграў сёмы фрэйм з серыяй у 49 балаў і з лікам 5:2 у рэкордны восьмы раз выйшаў у 1/8 фіналу шанхайскага спаборніцтва.